Diari Oficial de la Generalitat Valenciana


Sumari del DOGV 4161, del 04-01-2002 (2001/12896)

RESOLUCIÓ de 10 de desembre de 2001, de la consellera d'Agricultura, Pesca i Alimentació, per la qual es publica la reglamentació de qualitat de la cirera per a la distinció amb la marca de qualitat CV.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/12/10/(1)/dof/vci/html**

### Dades del document

Número de DOGV
:   4161

Data del DOGV
:   04-01-2002

Secció del DOGV
:   I. DISPOSICIONS GENERALS

Número del document
:   2001/12912


Data del document
:   10-12-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * producte agrícola
    * fruit d'os
    * marca de qualitat
    * legislació
    * fruit de corfa

RESOLUCIÓ de 10 de desembre de 2001, de la consellera d'Agricultura, Pesca i Alimentació, per la qual es publica la reglamentació de qualitat de la cirera per a la distinció amb la marca de qualitat CV. [2001/12825]
  
En el Decret 91/1998, de 16 de juny, del Govern Valencià, s'aprova el reglament de la marca de qualitat CV per a productes agraris i agroalimentaris (Diari Oficial de la Generalitat Valenciana núm. 3273, del dia 26), i s'hi estableix un mecanisme de distinció tècnica i comercial d'aquells productes amb valors peculiars de tipus qualitatiu, sociocultural o econòmic, per protegir la seua singularitat i evitar competències deslleials i facilitar-ne al consumidor la identificació.
  
Després dels estudis tècnics corresponents, l'Institut Valencià de Qualitat Agroalimentària considera que la cirera de certes zones privilegiades per les seues condicions edafoclimàtiques destaca per tenir unes característiques peculiars i de qualitat singular a causa, sens dubte, tant de les condicions agroclimàtiques com de les de cultiu i condicionament orientats a l'obtenció de productes d'alta qualitat, i que disposen de prou mereixements per ser objecte de l'aplicació de les previsions del decret esmentat i, per tant, acull i impulsa la iniciativa dels operadors econòmics que així ho han sol·licitat a la Conselleria d'Agricultura, Pesca i Alimentació.
  
En reglamentar l'Institut Valencià de Qualitat Agroalimentària la qualitat de la cirera, d'acord amb el Decret 91/1998, del Govern Valencià, la seua comercialització podrà emparar-se amb la marca de qualitat CV, de titularitat de la Generalitat Valenciana, sempre que es complisquen les condicions d'autorització i ús establides en el reglament de la marca aprovat pel decret esmentat, l'aplicació i la gestió de la qual corresponen a la Conselleria d'Agricultura, Pesca i Alimentació, a través de l'Institut Valencià de Qualitat Agroalimentària.
  
Per tot això, a l'empara de les disposicions de l'article 1.1 del Decret 91/1998, de 16 de juny, del Govern Valencià, resolc:
  
Primer
  
Es publica la reglamentació de qualitat de la cirera adoptada per l'Institut Valencià de Qualitat Agroalimentària, amb data 10 de desembre de 2001, que figura en l'annex d'aquesta resolució, a l'efecte de l'autorització respecte d'aquest producte de l'ús de la marca de qualitat CV, d'acord amb el seu reglament aprovat per mitjà del Decret 91/1998, de 16 de juny, del Govern Valencià, i queda inscrit aquest producte en el Registre de Productes Agroalimentaris amb Marca de Qualitat CV.
  
Segon
  
La reglamentació de qualitat adoptada serà efectiva des de la seua publicació en el Diari Oficial de la Generalitat Valenciana.
  
València, 10 de desembre de 2001.- La consellera d'Agricultura, Pesca i Alimentació: Maria Àngels Ramon-Llin i Martínez
  
ANNEX
  
Reglamentació de Qualitat de la Cirera
  
Institut Valencià de Qualitat Agroalimentària
  
En aquesta reglamentació s'estableixen els criteris generals per diferenciar la cirera que pot distingir-se amb la marca de qualitat CV, i s'hi descriu el conjunt de requisits i controls la finalitat dels quals és aconseguir la diferenciació, davant del consumidor, del producte, tant per les seues característiques de qualitat especials com de respecte al medi ambient durant el cultiu.
  
Requisits mínims:
  
1. El cultiu es realitzarà, si és procedent, d'acord amb la normativa tècnica per a la producció integrada del cirerer.
  
2. La manipulació, l'envasament, l'expedició i l'etiquetatge es portaran d'acord amb la normativa vigent en aquestes matèries.
  
3. Es portarà un registre documentat de les operacions tant de cultiu, per part de l'agricultor, com de condicionament, per part de les empreses manipuladores, magatzems, etc.
  
Requisits específics
  
1. Amb relació al producte:
  
a) Només s'hi admetran les cireres classificades amb la categoria extra i primera definides en el Reial Decret (CEE) 899/87, de la Comissió, de 30 de març de 1987, pel qual es fixen les normes de qualitat per a les cireres
  
b) Les cireres es classificaran segons el calibre en:
  
Superextra: calibre mínim 28 mm
  
Extra: calibre mínim 24 mm
  
Primera A: calibre mínim 22 mm
  
Primera B: calibre mínim 20 mm
  
2. En relació amb la manipulació i l'envasament
  
a) La recol·lecció i el transport s'han de realitzar en condicions adequades que asseguren la integritat de les cireres, i s'evitaran colps, magolaments, xafades i altres defectes
  
b) Les empreses manipuladores han de tenir els mitjans necessaris (propis o contractats) a fi de vetlar pel compliment de les normes de qualitat.


Còpia Permalink ELI